
Földünkön egyedül csak a növények ismerik a titkot, hogyan lehet 
szervetlen anyagból szerveset előállítani. Így az állatvilág és az em- 
beriség eltartása közvetlenül vagy közvetve rajtuk múlik. Minden 
alkalmas helyet igyekeznek elfoglalni és fennmaradásukat, terjedé- 
süket biztosítani a legmostohább körülmények és a legnagyobb kon- 
kurencia ellenére is. A növények tehát szaporodnak, vagyis saját 
magukhoz hasonló élőlényeket hoznak létre, s ezzel a faj fenntartá- 
sát szolgálják. A szaporodás ivartalan és ivaros lehét. Az utóbbinál 
a hím- és női ivarsejt csírasejtté. egyesül, amelyből később az új 
egyed fejlődik. Az ivaros szaporodás főként a magasabb rendű, úgy- 
nevezett magvas növényekre jellemző, ahol az-eembriót magában rej- 
tő mag a megtermékenyülés után a magkezdeményből fejlődik, vagy 
a termőlevelekből alakult magházban, vagyszabadon a termőlevele- 
ken. Az életet hordozó magnak "védelemre van szüksége, ezért a 
virág részeiből toboz, termés vagy áltermés jön létre, amelynek ölén 
a mag meglapulhat. A termések, gyümölcsök a magvak terjedését 
is elősegítik. A színes, ízletes gyümölcs, magköpeny állatokat csalo- 
gat oda, a mag az ő emésztésük végén a földbe jut. Más terméseket 
szárnyak, szőrök, repítőkészülékek visznek tova a szél hátán. Segíte- 
nek a terjesztésben a termések tüskéi, horgocskái is, amikor állatba, 
ruhába kapaszkodva utaztatják messzire a magokat. A Teremtő vál- 
tozatosabbnál változatosabb ötletekkel segíti a szaporodást. A csíra 
fejlődéséhez és az új növény növekedéséhez szükséges tápanyagokat 
(cukrok, fehérjék, olajok) is a magvak tárolják. Ezért olyan fonto- 
sak az emberi és az állati táplálkozásban is, sőt a kultúrnövények 
nagy részét a magváért, gyümölcséért termesztjük. 

A végtelenül változatos hazai és egzotikus magvak, termések, 
gyümölcsök kosarából könyvünk száznál alig többet válogathatott 
csak ki. 


TÜSZŐ, TÜSZŐCSOKOR - A legegyszerűbb felépítésű, legősibb 
terméstípusoknak számítanak. Olyan virágokban alakulnak ki, 
ahol , szabad termőtáj"" van, vagyis ahol minden termőlevél külön- 
álló termőt alkot. Mindig felső állású magházból keletkeznek. Szá- 
raz, együregű, sokmagvú termések, a hasi oldalon nyílnak fel. A 
tüsző magányos, a tüszőcsokor csoportokban fejlődik ki egyetlen 
virágból. Igen jellemző a boglárkafélék családjára. 


1. Bazsarózsacserje (Paeonia suffruticosa). A boglárkafélék család- 
jába tartozik e Kínából származó díszcserje. Virágaiból jókora tü- 
szőcsokor fejlődik, amely éréskor erősen megfásodik, s benne a fe- 
ketésbarna magvak szorosan egymáshoz lapulva sorakoznak. 


2. Vetési szarkaláb (Consolida regalis). Hajdan közönséges egyéves 
gyomnövényünk volt, vetésekben, tarlókon még láthatjuk. A bog- 
lárkafélék családjába tartozik, tüszői egyesével állnak, bennük szá- 
mos apró, barnásfekete mag érik. 


3. Mocsári gólyahír (Caltha palustris). Mocsarak, rétek, patakpar- 
tok gyakori kora tavaszi színfoltja. A boglárkafélék családjába tar- 
tozik. Termése tüszőcsokor, a tüszők görbülete, arányai, csőrhossza 
az alfajokra jellemző bélyeg. 


4. Gyöngycserje (Exochorda racemosa). A rózsafélék családjába 
tartozó kínai eredetű díszcserje. , Papsapka?" alakot formázó, 5 tü- 
szőből tokszerűen összenőtt terméséről jól felismerhető. A tüszők- 
ben kevés, hártyás szegélyű, barna mag érik. 


5. Szirti gyöngyvessző (Spiraea media). Középhegységeink sziklás, 
bokros helyein, sziklagyepekben találhatjuk ezt a rózsafélék család- 
jához tartozó, alacsony cserjét. Világosbarnára érő, kívül szőrös 
tüszőcsokor termései sok, igen apró, hosszúkás magot rejtenek. 


I. tábla 


HÜVELYTERMÉS - Felső állású, együregű magházból fejlődő, 
magános termések tartoznak ide. A hüvely a csúcstól a kocsány 
felé nyílik fel két kopáccsal, a termőlevél összenövése és a főér men- 
tén hasadva fel. Egy- vagy több magvú lehet. A többség száraz ter- 
més, de húsos is előfordul köztük. A mimózafélék, a szentjánoske- 
nyérfélék és a pillangósvirágúak családjának jellemző termése. 


1. Veteménybab (Phaseolus vulgaris). Közép-Amerikából származó, 
az egész világon elterjedt, fontos tápláléknövény. Kapaszkodó szárú 
és bokros típusai vannak. A hüvelyek és a magvak mérete, színe 
és formája igen változatos. A felnyíló hüvelyfalak gyakran megcsa- 
varodnak. Következő három társával a pillangósvirágúak családjá- 
ba tartozik. 


2. Takarmánylucerna (Medicago sativa). Valószínűleg perzsiai ere- 
detű, fontos évelő takarmánynövényünk. Hüvelye csiga alakú, 2-4 
csavarulattal, benne 6-8, vese alakú maggal. A lucernafajták vető- 
magja fontos magyar exportcikk. 


3. Tarka koronafürt (Coronilla varia). Száraz lejtők, rétek, bokro- 
sok gyakori évelő növénye. Virágai rózsaszín-lila-fehér tarkák, kelle- 
mes illatúak. Négyoldalú hüvelyei cikkelyesek, éretten egymagvú 
részekre darabolódnak. 


4. Pagodafa vagy japánakác (Sophora japonica). Kínai eredetű, ná- 
lunk is gyakran ültetett, kitűnő , várostűrő"" fa. Virágaiból gyöngy- 
szerűen befűződött, éretten is húsos, nyálkás hüvelyek fejlődnek. 
Terméseiből sárga festéket állítanak elő. Gyógynövény is. 


5. Lepényfa (Gleditsia triacanthos). A szentjánoskenyér-félék csa- 
ládjához tartozó észak-amerikai fa. Lapos, vörösbarna, 30-40 cm 
hosszú hüvelytermései sokáig az ágakon maradnak. A termés édes - 
kés, belsejét a gyerekek csemegeként fogyasztják. 

II. tábla 


BECŐ és BECŐKE - Száraz termések, amelyek két termőlevélből 
alakult, félső állású, kétüregű magházból fejlődnek. Üregüket egy 
,álválaszfal?? kettéosztja, ezen ülnek a magvak. Ha a termés sok- 
szorta hosszabb, mint szélesebb, becőnek, ha hossza és szélessége 
megközelítően azonos, becőkének nevezzük. A keresztesvirágúak 
családjának jellemző termései. 


1. Tornyos ikravirág (Arabis turrita). Sziklás erdőkben, tölgyesek- 


ben élő kétéves vagy évelő, csillagszőrökkel borított növény. 2,5 mm 
széles becői éretten lefelé konyulnak. 

2. Szirti ternye (Alyssum saxatile). Sziklagyepekben, törmeléklejtő- 
kön él e szürkén molyhos növény. Becőkéi kopaszok, domborúak, 
rekeszeikben két vagy több mag található. 

3. Mezei tarsóka (Thlaspi arvense). Felálló szárú, kopasz, kellemet- 
len szagú, egyéves növény. Szántókon, gyomtársulásokban közönsé- 
ges. 10-15 mm átmérőjű becőkéjén két hártyás szárny látható, mag- 
jai redősek. 

4. Repcsénretek (Raphanus raphanistrum). Arasznyitól emberma- 
gasságig növő, egy-két éves, serteszőrös gyomnövény. Szántókon, 
. gyomtársulásokban láthatjuk. Felálló becői befűzöttek, 3-5 mm 
vastagok, nem nyílnak fel. 

5. Tátorján (Crambe tataria). A löszpusztagyepek jellegzetes növé- 
nye. Hazánkban már csak a Dunántúl, az Északi-középhegység és 
az erdélyi Mezőség néhány helyén nő. Becőkéi rövid nyélen ülnek, 
gömbölydedek, egymagvúak, nem nyílnak fel. Vaskos gyökereit ré- 
gen fogyasztották. 

6. Erdei holdviola (Lunaria rediviva). A bükkösök, szurdokerdők, 
árnyas, nyirkos helyeit keresi ez az évelő. A becők hosszúkásak, 
tojásdadok, mindkét végükön hegyesek. (10-30 mm széles, 30-90 
mm hosszú). A termés áttetsző válaszfala, a , júdáspénze" az ága- 
kon marad. Száraz csokrokba kötik. 


III. tábla 


IV. tábla 


TOKTERMÉS - Igen változatos alakú, méretű és megjelenésű ter- 
méseket sorolunk ide. Általában több termőlevélből alakult, alsó 
vagy felső állású magházból képződhetnek. Száraz, felnyíló termé- 
sek, lehetnek egy- vagy többüregűek, rekeszekre osztottak. Éréskor 
felhasadnak (kovadnak), és kopácsokra válnak. A növényvilág 
egyik legelterjedtebb terméstípusa. 


1. Csattanó maszlag (Datura stramonium). A burgonyafélék csa- 

ládjába tartozó, Amerikából származó, mérges gyom. Parlagokon, 

szemétdombokon, kertekben nálunk is gyakori. 30-50 mm hosszú, 
3: tojásdad, szúrós toktermése 4 kopáccsal hasad, a benne lévő apró, 
j fekete magvak hosszú ideig csíraképesek maradnak. 


2. Vöröshagyma (Allium cepa). A liliomfélék családjába tartozó 
kerti növényünk. Gömbös ernyőbe rendeződő, fehéres virágaiból 
5 mm hosszú, háromoldalú tokok képződnek, amelyek rekeszesen 
3 kopáccsal nyílnak. Fekete, apró magvai háromélűek. 


3. Kecskefűz (Salix caprea). Egész Eurázsiában elterjedt cserje vagy 
kis fa. A fűzfafélék családjába tartozik. Szürkén molyhos termése 
2 kifelé görbülő kopáccsal nyílik. Piciny magvait hosszú, fehér szőr- 
üstök segítik a terjedésben. 


4. Közönséges orgona (Syringa vulgaris). Az olajfafélék család- 
jához tartozó, balkáni származású díszcserje. Bugás virágzatban 
nyíló, illatos virágaiból hengeres, hosszúkás toktermések fejlődnek, 
amelyek megérve 2, kissé fásodó kopáccsal nyílnak. Hártyás szárny- 
nyal szegett magvai barnák. 


5. Sárga nőszirom (Iris pseudacorus). A nősziromfélék családjának 
képviselője. Hazánkban is gyakori mocsarakban, patakpartokon. 

1 40-80 mm hosszú, rövid csőrben végződő toktermése háromüregű, 
és 3 kopáccsal nyílik a termőlevelek összenövése mentén. 

KÜLÖNBÖZŐ MÓDON NYÍLÓ TOKOK - A tok felnyílási módja 
jellemző a növénynemzetségre. Sokszor csak a tok csúcsa nyílik fel 
kis fogakra hasadozva vagy szabályos kupakkal. Máskor a termésen 
lyukak keletkeznek, és ezeken keresztül szóródnak ki a magvak. 
Előfordul, hogy a tok éréskor szabálytalanul reped fel. 

1. Réti útifű (Plantago media). Az útifűfélék családjának tagja. 
Tömött, hengeres virágzatát halványlila porzók teszik látványossá. 
3-4 mm átmérőjű toktermései szorosan sorakoznak a virágzati ten- 
gelyen. A tokok csúcsa szabályos kupakkal nyílik. E terméstípust 
csalmatoknak nevezzük. 


2. Beléndek (Hyoscyamus niger). A burgonyafélék családjának kép- 
viselője. Minden részében mérgező gyom, de gyógynövény is. Virá- 
gaiból körte alakú csalmatokok fejlődnek, amelyeket beérésig borí- 
tanak a harang alakban összeforrt csészék. Apró magvai barnák. 


3. Fehér mécsvirág (Silene alba). A szegfűfélék családjához tarto- 
zó évelő. Nevét alkonyatkor nyíló, világító, fehér virágairól kapta. 
10-15 mm hosszú, tojásdad toktermését csészelevelek borítják, csú- 
csán 10 összehajló foggal nyílik. 


4. Mák (Papaver somniferum). A mákfélék névadója régi kultúrnö- 
vény. A gyógyászatban fontos, de kábítószerként is használt alkaloi- 
dokat tartalmaz, amelyeket mind az éretlen, mind a száraz tokter- 
mésből, a gubóból vonnak ki. Az 50-90 mm nagyságú tojásdad 
termés csúcsa körül lyukakkal nyílik. Magja olajtartalmú, ízletes. 


5. Kányaharangvirág (Campanula rapunculoides). Sziklaerdők, 
száraz tölgyesek évelő növénye, a harangvirágfélék családjából. Bó- 
koló, tojásdad termésein a csésze és a párta sokáig megmarad. Érés- 
kor a tok töve öt lyukkal nyílik ki, a magvakat a szél rázza ki. 

V. tábla 


FÉLHÚSÓS TOK, FELFÚJT TOK, ÖSSZETETT TOK - A tok- 
termések fala többé-kevésbé húsos is lehet, és így átmenetet képez- 
hetnek a valódi húsos termésekhez. Különleges alakulású még a 
hártyás falú, felfújt tok. A mályvafélék családjában találhatunk 
részterméskékre osztódó összetett tokot is. 


1. Vadgesztenye (Aesculus hippocastanum). A Balkán-félszigeten 
őshonos, szívesen ültetett díszfa, a vadgesztenyefélék családjából. 
A 40-60 mm átmérőjű, gömbölyded, háromrekeszű, húsos falú, 
tüskés toktermések éretten is zöldek, bennük 1-2 vörösbarna mag 
fejlődik nagy köldökfolttal. A magvak sok keményítőt és fehérjét, 
olajat és szaponint tartalmaznak. Ipari felhasználásra, vadtakarmá- 
nyozásra gyűjtik. 


2. Csörgőfa (Koelreuteria paniculata). A vadgesztenye közeli rokona 
a szappanfafélék családjába tartozik. Kínai eredetű, gyakran ülte- 
tett díszfa. Háromoldalú, csúcsán nyíló, felfújt toktermésében 3 
kemény héjú, borsó nagyságú, fekete mag található. A termésfal 
éretten száraz, hártyás. 


3. Csíkos kecskerágó (Euonymus europaea). A kecskerágófélékhez 
tartozó cserje. Virágjai jelentéktelenek, annál feltűnőbbek papsap- 
ka alakú, négyélű, bíborszínű termései. A húsos falú tok 10-15 mm 
átmérőjű, 4 kopáccsal nyílik, a csontszínű, mérgező magvakat élénk 
narancsvörös magköpeny borítja, amelyből korábban sárga festéket 
készítettek. 


4. Parlagi madármályva (Lavatera thuringiaca). A mályvafélék csa- 
ládjának tagja. Parlagokon, erdőszélen virító rózsaszín virágaiból 
sok apró résztermésekre széthulló, korong alakú, összetett tokter- 
més fejlődik. Ez az úgynevezett , papsajttermés"". Magjai évtizede- 
ken keresztül megőrzik csíraképességüket. 

VI. tábla 


MAKK - Két vagy több termőlevélből alakult alsó vagy felső állású, 
együregű magházból keletkezhet. Száraz, zárt termés, éréskor egész- 
ben hullik le. A termésfal vastag, kemény, néha fásodó, a maghéjjal 
rendszerint nem nő össze. A makk a fellevelekből alakult kupacsban 
ül. A bükkfélék családjának jellemző termése. 


1. Kocsányos tölgy (Ouercus robur). Síkvidéki fa. Termése hosszú 
kocsányon lóg. Az apró-pikkelyes kupacsok egyharmad részig bo- 
rítják az éretten világosbarna, zöld csíkos makkokat. Régen az erdő- 
be kihajtott disznókondát makkoltatták vele. Pótkávékeverékhez is 
használták. 

2. Csertölgy (Ouercus cerris). Tőlünk északabbra már nem nő. Er- 
dőalkotó fa. Nagy makkja árkolt, tetején lapított. Éretten keserű 
ízű, sötétbarna színű. Hosszú pikkelyektől bozontos, sallangos, ke- 
hely alakú kupacsa félig rejti a makkot. 

3. Vörös tölgy (Ouercus rubra). Észak-Amerikából került hozzánk. 
Kupacsa széles, sekély, barna pikkelyei egymásra tapadók. A makk 
zömök, tojásdad, éretten fénylő barna, finoman molyhos. 

4. Bükk (Fagus sylvatica). Erdőalkotó, hegyvidéki fa. A termés ku- 
pacsa megfásodott, kívül töviskékkel borított négy kopáccsal nyílik. 
Benne 2-3 fényes, barna, háromélű makk található. A magvak ola- 
josak, ízletesek, hajdan népi eledel volt. 

5. Szelídgesztenye (Castanea sativa). Nálunk valószínűleg őshonos, 
de sokfelé ültetik is ízletes, édes magjáért. Tövisekkel borított, szú- 
rós, gömbölyded kupacsa 4 kopáccsal nyílik. A benne ülő 2-3 makk 


. fényes, sötétbarna színű. Igen régi kultúrnövény. 


6. Közönséges mogyoró (Corylus avellana). Gyakori erdei cserjénk. 
Kemény termésfalú makkja tompa hegyű. Harang alakú kupacsa 
sohasem hosszabb a makknál, és közepéig sallangosan hasogatott. 
Édes, ízletes, olajos magjáért gyűjtik, és termesztik is. A nyírfafélék 
családjába tartozik. 


VII. tábla 


MAKK, SZÁRNYAS MAKK - A makktermésekhez sorolható né- 
hány kisméretű, kupaccsal nem borított, száraz, magános termés 
is. A szárnyas makkot gyakran az érésig borítják a virágtakaró leve- 
lek, amelyek a termés terjedését elősegítő szárnyakat alkotnak. 


1. Fodros lórom (Rumex crispus). A keserűfűfélék családjába tarto- 
zó növény a nedves réteken, legelőkön közönséges. Háromoldalú 
makkjait szíves-kerekded 3 lepelcimpa veszi körül, amelyeken apró 
duzzadmányok vannak. Az érésig megmaradó lepelcimpák a lóro- 
mok terjedését segítik. Rokona a 

2. borsos keserűfű (Polygonum hydropiper), az ártéri, iszapos 
gyomtársulások csípős ízű növénye. Zöldes-piros virágaiból szög- 
letes-hegyes, 3 mm nagyságú, fénytelen makkok fejlődnek. Szintén 
ebbe a családba tartozik a 

3. pohánka (Fagopyrum esculentum). Jó mézelő és takarmánynö- 
vény. Lisztes magvú, háromélű makktermései emberi táplálkozásra 
is alkalmasak. Vöröslő virágtakaró levelei érésig megmaradnak. 
A Nyugat-Dunántúlon és a Felvidéken termesztik. 


4. Komló (Humulus lupulus). Nálunk a sörgyártáshoz termesztett, 
de vadon is élő, a kenderfélék családjába tartozó kúszónövény. 10- 
bozszerű virágzataiban fejlődő makkterméseit mirigyes, gyantasze- 
rű anyagokat tartalmazó murvalevelek ölelik körül. 


5. Platánfa (Platanus hybrida). A platánfélék családjába tartozó, elter- 
jedt díszfa. Az 1-3-asával csüngő, 25 mm átmérőjű termések gömbö- 
sek, felületük bibemaradványoktól borzas, csak a következő tavasszal 
esnek szét számtalan kicsi, szőrkoszorús, széllel terjedő makkra. 


6. Kerti laboda (Atriplex hortensis). A libatopfélék családjába tar- 
tozó, néhol főzelékként fogyasztott, egyéves növény. Lapos makk- 
jait két megnagyobbodott (kerekded vagy szíves-tojásdad) murvale- 
vél fogja közre. 

SZEMTERMÉS - Száraz, egymagvú, zárt termés. Rendszerint 
egyetlen termőlevélből alakult felső állású magházból fejlődik. A 
pázsitfűfélék jellemző típusa. A termés fala hozzánő a maghéjhoz. 


1. Közönséges búza (Triticum aestivum). Legfontosabb gabonanö- 
vényünk. Nálunk főként őszi vetésű fajtáit termesztik. A pázsitfűfé- 
lék családjába tartozó, egyéves vagy áttelelő szalmás növény. Pely- 
valevelek által körülvett virágai összetett füzérben, a kalászban áll- 
nak. Termése, a , búzaszem", (1/a) csupasz, azaz nem nő hozzá a tok- 
lász. Ezek a szemet körülfogó toklászok lehetnek szakállasak, vagy- 
is hosszú, keskeny csúcsban végződők. A búzaszem keményítőt, 
fehérjéket tartalmaz. Őrléskor lekoptatott terméshéja a korpa. 


2. Homoki árvalányhaj (Stipa borysthenica). Homoki réteken, 
pusztákon olykor uralkodó fű. A pázsitfűfélék családjába tartozik, 
15-20 mm hosszú szemtermésére ránőtt a toklász, amelynek szálká- 
ja 250-330 mm hosszú, tollas és csavarodó. A toklász nemcsak rep- 
tetni segíti a magot, de szinte bele is fúrja a földbe. 


3. Széleslevelű gyapjúsás (Eriophorum latifolium). A palkafélék 
családjába tartozik, lápréteken, forrásos helyeken él. Virágaiban 
a lepelleveleket serteszerű képződmények helyettesítik, amelyek 
éréskor megnyúlva, fehér gyapjúként állnak ki a füzérekből. E SZŐ- 
rök a szemterméshez nőttek, és a széllel való terjedést segítik. 


4. Bodnározó gyékény (ITypha latifolia). A gyékényfélék családjának 
tagja, mocsarakban, árokszéleken gyakori. 150-200 mm hosszú tor- 
zsavirágzatában, a buzogányban számtalan, sűrűn álló, repítő, sző- 
rös szemtermés képződik. A tömött torzsából kiszabadulva a ,,sze- 
mek?" a hozzájuk nőtt, puha szőrök szárnyán messzire repülnek. 


KASZATTERMÉS - Száraz, fel nem nyíló, egymagvú termés. Két 
termőlevélből alakult, alsó állású, együregű magházból fejlődik. A 
termésfal sosem nő hozzá a maghéjhoz. A fészkesvirágzatúak jel- 
lemző terméstípusa. A kaszat csúcsán gyakran a csészelevelekből 
alakult repítőszőröket találunk, amelyek összességét bóbitának ne- 
vezzük. Szinte ejtőernyőként működik a termés repítésekor. 


1. Napraforgó (Helianthus annuus). A fészkesek családjába tarto- 
zik, mint az ezen az oldalon bemutatott összes növény. A kétarasz- 
nyi átmérőt is elérő, bókoló fészekvirágzatában a tányér alakú va- 
cokon számtalan, bóbita nélküli kaszattermés érik. Hazánk fő 
olajnövénye, a magjából nyert olajat a vegyipar is felhasználja. 


2. Subás farkasfog (Bidens tripartitas). Réteken, nedves szántókon, 
iszapos helyeken növő egyéves gyom. 4-6 mm hosszú, lapos kaszat- 
terméseinek éle és a két szálkája horgos. Az állatok gyapjába vagy 
az ember ruházatába akadva terjed. 


3. Nagy bakszakáll (Iragopogon dubius). Löszpusztákon, száraz 
lejtőkön, legelőkön találhatjuk. Bóbitás, érett termései szabályos 
gömböt formáznak, míg a szél tova nem röpíti őket. Pikkelyes, kes- 
keny kaszatjának hosszú csőre van, a bóbita pelyhes szőrei egymás- 
sal összefonódnak. 


4. Martilapu (Tussilago farfara). Agyagos partokon, romtalajokon 
tömegesen láthatjuk. Tavasz közepére már beérnek gömbösen ren- 
deződő, ötélű kaszattermései, a bóbita fogazott szőrökből áll. 
Gyógynövényként légúti megbetegedések ellen használják. 


5. Szártalan bábakalács (Carlina acaulis). Szúrós levelei között 10 
cm átmérőjű fészekvirágzat nyílik ezüstös fészekpikkelyekkel kere- 
tezve. A csöves virágokból fejlődő kaszatok bóbitája finom, pelyhes 
szőrökből áll. Hegyi rétek egyre ritkább növénye. 

GALLÉROS KASZAT, IKERKASZAT - A mácsonyafélék család- 
jában is kaszatterméseket találunk, de itt a módosult csészelevelek- 
ből alakult repítőkészülékek hiányoznak. A termésre fellevelekből 
alakult ún. gallérka nő rá, amely mind a termésfalképzésben, mind 
a mag terjesztésében szerepet játszik. Az ernyősvirágzatúak család- 
jában a két-két kaszatra oszló termés, ikerkaszat jellemző. 


1. Héjakútmácsonya (Dipsacus laciniatus). A mácsonyafélék csa- 
ládjába tartozik. Hengeres-kúpos, 50-80 mm hosszú virágzatában 
minden virágot fellevelekből összenőtt, csészeszerű burok veszi kö- 
rül, amely a kaszat csúcsán koronaszerű függeléket alkot. A virágza- 
tát vacokpelyvái miatt posztókártolásra használták régen. 

2. Vajszínű ördögszem (Scabiosa ochroleuca). Szintén a mácsonya- 
félékhez tartozó gyakori növényünk. A kaszatokat borító termésbu- 
rok bordázott, gallérja hártyás, áttetsző, belőle 5 barna csészeserte 
áll ki. 

3. Berzenke (Scandix pecten-veneris). Az ernyősvirágzatúak család- 
jába tartozik az utána következő három növénnyel együtt. Ikerka- 
szat termése a hosszú csőrrel együtt 40-70 mm hosszú. Éréskor a 
terméscsőrök meggörbülnek, és , elrúgják"" a terméseket. 

4. Zamatos turbolya (Anthriscus cerefolium). Ánizsillatú, fűszer- 
nek is használt, egyéves erdei gyom. 8-10 mm hosszú termése szálas- 
hosszúkás, éretten fekete. Csak rövid csőre van. 

5. Bojtorjános tüskemag (Torilis japonica). Nyirkos erdőkben, lige- 
tekben, gyomtársulásokban közönséges egyéves növény. 3-4 mm 
hosszú ikerkaszat termése csőr nélküli, tojásdad, felfelé hajló tüs- 
kékkel van borítva. A tüskék a termés terjedését segítik. 

6. Erdei angyalgyökér (Angelica sylvestris). Láperdőkben, réteken 
gyakori, erőteljes évelő növény. Ikerkaszatja 4-5 mm hosszú, háti 
oldalán bordázott, széles, hártyás szárnnyal szegett. 


LEPENDÉK, IKERLEPENDÉK - Tulajdonképp száraz, zárt 
makktermés, amelynél a termésfal külső rétegéből igen változatos 
alakú, hártyás vagy fásodott, szárnyszerű repítőfüggelék képződik. 
Ha a két termőlevélből alakult magházból éréskor két széteső lepen- 
dék képződik, ikerlependéknek nevezzük. 


1. Mezei szil (UImus minor). Lombfakadás előtt virágzik, és május 
közepén már repíti is a szél hártyás szárnyú lependéktermését, 
amelyben a kerekded, vöröslő mag a csúcshoz közel helyezkedik 
el. A szilfafélék családjának tagja. 


2. Mezei juhar (Acer campestre). A juharfélék családjába tartozó 
juharokat jól megkülönböztethetjük jellegzetes ikerlependék termé- 
sükről. A mezei juhar termése bogernyőben fejlődik, a lependék- 
szárnyak egy vonalban vannak kissé felfelé állnak. A 

3. korai juhar (Acer platanoides) termései szintén bogernyőben 
fejlődnek, és a lependékszárnyak a derékszögnél kissé nagyobb szö- 
get zárnak be. A 

4. hegyi juhar (Acer pseudoplatanus) termései hosszú fürtben fej- 
lődnek, a lependékszárnyak hegyesszöget zárnak be. A 

5. zöld juhar (Acer negundo) fürtös terméseinél a lependékszárnyak 
befelé görbülnek, hegyesszöget zárnak be. A , szárnyak"? légcsavar- 
szerűen működve repítik messzire a magvakat. 


6. Magas kőris (Fraxinus excelsior). Az olajfafélék családjába tarto- 
zik. Virágai lombfakadás előtt nyílnak, a belőlük fejlődő lependék 
bőrnemű, 25-50 mm hosszú, lándzsás, nyelv alakú, sárgás vagy 
barna színű. : 


7. Bálványfa (Ailanthus altissima). Kínából származó, de nálunk 
is meghonosodott, sokfelé gyomként terjedő fa. A bálványfafélék 
családjának egyetlen fagytűrő képviselője. Hosszúkás, mindkét vé- 
gén csavarodott szárnyú lependékének közepén helyezkedik el a mag. 

MAKKOCSKA - Felső állású, több termőlevélből összenőtt 2-4 
üregű, egymagvú magházból fejlődik, majd éréskor 2-4 résztermés- 
kére hullik szét. Száraz, zárt, kemény falú, kicsiny termés, amelyet 
gyakran csészelevelek borítanak. Az ajakosak és az érdeslevelűek 
családjának jellemző termése. 


1. Pelyhes kenderkefű (Galeopsis pubescens). Az ajakosak családjá- 
ba tartozó, szürkén pelyhes, egyéves növény. Ligetek, vágások, nyir- 
kos erdők gyakori lakója. A nyár második felében nyílik, 20-25 
mm-es pártája bíborszínű. A merev, ötfogú csészében fejlődik a 
4 makkocska. 


2. Bojtorjános koldustetű (Lappula sgarrosa). Az érdeslevelűek csa- 
ládjába tartozó, gyakori, egy-két éves gyom. Virágai aprók, világos- 
kékek. Részterméskéi 3-4 mm hosszúak, háromoldalúak, bibircse- 
sek, szélükön 2-3 tüskesor fut végig, amely segítségével kapaszkodik 
és terjed a termés. 


3. Magyar ebnyelvűfű (Cynoglossum hungaricum). Szintén az ér- 
deslevelűek családjába tartozó, kétéves növény. Pusztai tölgyesek- 
ben, csertölgyesekben, száraz, cserjés lejtőkön főként a Közép- 
hegységben és a Dunántúlon gyakori. A nyár elején virító barnásvö- 
rös virágokból fejlődő termések 4 ovális, 5-8 mm hosszú, részter- 
mésre esnek szét. Vaskos makkocskáit horgas hegyű tüskék borít- 
ják. Ha a beérett termésekhez ér nadrágunk vagy zoknink, a 
makkocskák sűrűn megragadnak rajta. 


4. Erdei gyöngyköles (Buglossoides purpuro-coerulea). Mészkedve- 
lő tölgyeseink jellegzetes és gyakori indás, évelő aljnövénye az érdes- 
levelűek családjából. 10-15 mm átmérőjű virágai kezdetben lilavö- 
rösek, majd kékké változnak. Két csontfehér, fényes és sima rész- 
terméskéje 4-5 cm hosszú. 

BOGYÓ, ÁLBOGYÓ - Húsos, általában többmagvú termés. Külső 
terméshéja hártyás, a középső és a belső húsos, leves, amelyben 
a kemény, elfásodó héjú magvak vannak. Ha felső állású magházból 
keletkezik, valódi bogyótermésről beszélünk, ha alsó állású mag- 
házból fejlődik, és kialakulásában a vacok is részt vesz, álbogyónak 
nevezzük. Némely bogyó üreges, és éretten megszárad (átmenet a 
tokterméshez). 


1. Paradicsom (Lycopersicum esculentum). A burgonyafélék család- 
jába tartozó zöldségfélénk, az Andokból származik. Leves, ízletes 
bogyótermése fajtától függően különböző alakú és színű, gömböly- 
ded, hengeres, körte, szív formájú, sima vagy gerezdes, piros vagy 
sárga színű. 


2. Paprika (Capsicum annuum). Szintén az Újvilág trópusi terüle- 
teiről származó fűszer- és zöldségnövényünk. Termése különleges 
alakulású, felfújt bogyó, amely éréskor megszikkad, és üreges. Meg- 
számlálhatatlan fajtája van, a termések alakja, színe és nagysága 
igen változatos. 


3. Bortermő szőlő (Vitis vinifera). A szőlőfélék családjához tartozó, 
kaccsal kapaszkodó liánnövény. Számtalan fajtáját termesztik. A bo- 
gyói édesek, levesek, ízük, színük, alakjuk és méretük változatos, ben- 
nük 2-3 szíves tojásdad alakú, csőrös, barázdált mag rejtőzik. 


4. Tatár lonc (Lonicera tatarica). A bodzafélék családjába tartozó 
közép-ázsiai díszcserje. Borsó nagyságú termése gömbölyded, négy- 
magvú, sárga, narancsszín vagy vörös, párosan összenőtt ikerbogyó. 


5. Kerti köszméte (Ribes uva-crispa). A ribiszkefélék családjába tar- 
tozó cserje, nálunk honos, de fajtáit termesztik is mint , bogyósgyű- 
mölcsöt?", jóllehet édes, zöld vagy piros, sokmagvú, szőrös termése 
ún. álbogyó. 

KABAKTERMÉS - Másképpen töktermésnek is nevezzük. Három- 
üregű, alsó állású magházból fejlődő, gyakran nagyméretű, húsos 
termés. A külső termésfal kemény, a középső húsos, míg a magvakat 
rejtő belső termésfal leves állományú, az üregben sokszor húsos 
válaszfalakkal. A magvak sok olajat tartalmaznak. A kabakosok 
családjának jellemző terméstípusa. Táblánk minden növénye ide- 
tartozik. 


1. Görögdinnye (Citrullus lanatus). Afrikából származik, de már 
régóta termesztik. Jókora kabaktermése 10-20 kg súlyú is lehet, 
alakja, héjának színe igen változatos. Nagy víztartalmú, édes, ízle- 
tes belseje piros vagy sárga színű. Magjából finom olajat ütnek. 
Régen az Alföldön a rossz ivóvizet pótolták vele. 

2. Sütőtök (Cucurbita maxima). Az Újvilágból származik, kabakja 
a növényvilág legsúlyosabb termése, elérheti a 30-40 kg-ot is. Héja 
változatos színű, belseje világos vagy narancssárga. Tápdús belsejét 
sütve, feldolgozva fogyasztják, magja kitűnő olajat ad, fontos gyó- 
gyászati alapanyag is. Takarmányként is jelentős. 

3. Lopótök (Lagenaria siceraria). Őshazájában, Afrikában a meg- 
szárított és kibelezett, kemény héjú kabakja ma is edényként hasz- 
nálatos. A kabak rendkívül változatos formájú, nálunk a hosszú 
nyakú típus terjedt el, amit borszívásra használtak. 

4. Szivacstök (Luffa cylindrica). Az óvilági trópusokról származik, 
és ott is termesztik. Kabakja megnyúlt, uborkaszerű. Erős és fejlett 
szállítónyalábjai a terméshús kimosása után megmaradnak, amely- 
lyel szivacsként lehet tisztálkodni. 

5. Momordika (Momordica charantia). Trópusi kultúrnövény, 
melynek éretlen termését fogyasztják. Rücskös kabakja beérve fel- 
hasad, és kibuggyan belőle a vérpiros terméshúsba ágyazott sok 
mag. 


XV. tábla 


NARANCSTERMÉS, SZEDERTERMÉS, BENGETERMÉS - A 
narancstermés különleges alakulású, húsos bogyó, amely többüre- 
gű, felső állású magházból fejlődik. A középső termésfal hártyás 
gerezdekre oszlik, amelyet nedvvel telt, húsos szőrök töltenek ki. 
A szedertermés olyan csonthéjas terméscsoport, amelyben a felső 
állású termőtájból kifejlődött termések egy vacokkúpon rendezet- 
ten helyezkednek el. A bengetermés sokmagvú, csonthéjas termés- 
csoport, amely alsó állású magházból fejlődött, és a húsos vacok 
körülfogja a terméseket. 


1. Édes narancs (Citrus sinensis). Csakúgy, mint az utána következő 
két növény, a rutafélék családjába tartozó, örökzöld fa. Kedvelt, 
illatos gyümölcs, termésének külső fala éretten narancssárga vagy 
zöldes, sok illóolajat tartalmaz. A belsejének színe halványsárgától 
a vérpirosig változhat. A citromsárga 

2. közönséges citrom (Citrus limon) jellegzetes, citrom alakú gyü- 
mölcsei kellemes illatúak, lédúsak, C-vitamin és citromsavtar- 
talmuk magas. Főleg a Földközi-tenger környékén termesztik. A 
3. kumguat (Fortunella marginata) nálunk ismeretlen, ízletes, ázsiai 
citrusféle. Termése 2-4 cm hosszú, tojásdad, hengeres, narancsszí- 
nű. Hámozás nélkül, mindenestül fogyasztható. 


4. Hamvas szeder (Rubus caesius). Ártereken, ligeterdőkben gyakori 
kúszócserje, a rózsafélék családjából. Kevés számú csonthéjas ter- 
mésből összetevődő szedertermése hamvaskék, édes-savanykás ízű. 
Szörpnek, lekvárnak gyűjtik. 


5. Varjútövis (Rhamnus cathartica). A bengefélék családjához tar- 
tozó erdei cserjénk. Termése kellemetlen szagú; a borsó nagyságú, 
fekete , bogyó"? valójában egy csonthéjas terméscsoport. Zöld színű 
belseje háromélű csontárokat rejt. A bengetermés levéből fontos 
zöld gyapjúfestő anyagot nyertek. 

CSONTHÉJAS TERMÉS - Zárt, húsos, rendszerint egymagvú ter- 
més. A külső terméshéj többnyire bőrszerű, hártyás, a középső ter- 
méshéj húsos, míg a belső terméshéj csontkemény, erős, a magot 
teljesen körülzárja, és vele együtt alkotja az úgynevezett csontárt. 
Az ízletes, édes középső terméshéjnak nagy szerepe van a magot 
rejtő csontár terjesztésében, mivel az állatok szívesen fogyasztják. 


1. Őszibarack (Prunus persica). A rózsafélék családjába tartozó, 
Kínából származó gyümölcsünk. Csontárja igen kemény, árkolt, 
gödrös, ha könnyen elválasztható a terméshústól, magvaválónak, 
ha nem, duráncinak nevezik. Nálunk a gömbölyded, szőrös, nagy 
termésű fajták, míg Ázsiában a kopasz, hosszúkás, lapos típusok 
kedveltek. Olajos magjuk keserű ízű. Ebbe a családba tartozik a 
2. cseresznye (Prunus avium), amelynek őse a hazai gyertyános- 
tölgyesekben közönséges vadcseresznye. Piros, sötétbordó vagy Ssár- 
ga, hosszú kocsányú termése gömbölyű, vagy szív alakú. Csontárja 
gömbölyded, sima, világos színű. 


3. Nyugati ostorfa (Celtis occidentalis). A szilfafélék családjába tar- 
tozó, Észak-Amerikából származó, jó , várostűrő"" díszfa. Borsó 
nagyságú, vékony húsú, csonthéjas termése éretten vörösbarna; fon- 
tos téli madártáplálék. 


4. Húsos som (Cornus mas). A somfélékhez tartozó, erdei cserjénk. 
Hosszúkás, hengeres, piros termése édes-savanykás, elsőrendű lek- 
vár és szörp készül belőle. A csontár enyhén négyélű, kétüregű. 


5. Keskenylevelű ezüstfa, olajfűz (Elaeagnus angustifolia). Az 
ezüstfafélék családjának tagja, Közép-Ázsiából származik. Bódító 
illatú virágaiból hosszúkás, tojásdad, ezüstös-molyhos, lisztes, ehe- 
tő termés fejlődik. A csonthéj felületén 8 csík húzódik. Kedvelt 
madártáplálék. 


36 


XVII. tábla 


FELNYÍLÓ CSONTHÉJAS TERMÉS - A csonthéjas termések 
egy másik típusánál a külső és középső terméshéj éréskor megszik- 
kad, és vagy rászárad a kemény belső terméshéjra, a , csonthéjra"", 
vagy felhasadozik, és kipottyan belőle a csontár. 


1. Közönséges dió (Juglans regia). A diófélék családjába tartozik, 
akár a táblán látható három társa is. Az egész világon termesztik 
tápanyagdús, olajos magjáért. A termés mérete és alakja, a csonthéj 
keménysége és a mag bordázottsága igen változó. Lehet mogyoró 
nagyságú vagy gyermeköklömnyi, , papírhéjú" vagy csontkemény. 
Szabálytalanul felhasadó burkából festék és gyógyszer készül. A 
2. fekete dió (Juglans nigra) Észak-Amerikából került dísz- és ha- 
szonfaként hazánkba. Gömbölyű, bibircses felületű termése 2-6 cm 
átmérőjű. A burok nem repedezik fel éréskor, hanem rászárad az 
igen kemény, mélyen barázdált, vastag válaszfalú, nehezen feltörhe- 
tő csonthéjra. A 

3. szívdió (Juglans ailantifolia var. cordiformis) a japán szigeteken 
honos és termesztett diónak a szív alakú változata. Termései füzér- 
ben állnak, mirigyes-enyves burka a földre pottyanva reped fel. 


4. Kaukázusi szárnyasdió (Pterocarya fraxinifolia). A Iransz- 
kaukázus folyóparti ligeterdeiber honos. 1-2 cm átmérőjű termései 
1-2 araszos, csüngő füzérben fejlődnek. A burok rászárad a csont- 
héjra, és a hozzánőtt murvalevelek két kerekded szárnyat formál- 
nak, amelyek nagy szolgálatot tesznek a termés terjesztésében. 


5. Mandula (Prunus dulcis). A rózsafélék családjába tartozó, 
Nyugat-Ázsiából származó, ősi kultúrnövény. Burka éréskor hosz- 
szában felhasad. Csonthéja változatos méretű és keménységű. Ola- 
jos, édes magja finom csemege. Keserű változatában amigdalin ta- 
lálható, amely ciánhidrogénné alakulva mérgező. 


ALMATERMÉS - Alsó vagy középső állású magházból keletkező 
tüszőtermés, amelyet a termésérés folyamán a meghúsosodott va- 
cok részlegesen vagy teljesen körülnőtt. Az almatermés tehát álter- 
més, mert keletkezésében a termőn kívül más virágrész is részt vesz. 
A magház fala lehet puha, hártyás, pergamenszerű vagy kőkemény. 
A gyümölcs feltűnő színű, ízletes, gyakran az állatok tápláléka. 


1. Nemes alma (Malus domestica). A különböző vadalmákból ki- 
alakult termesztett almákat foglaljuk össze ezen a néven. A rózsafé- 
lék családjába tartozik, mint ezen a táblán minden növény. A fajták 
mérete, formája, színe, zamata és érési időpontja rendkívül változa- 
tos. A kellő időben szedett gyümölcs kitűnően tárolható. A gyü- 
mölcs cukrot és savakat tartalmazó húsa 5 csokrosan álló tüszőt 
vesz körül, amelynek pergamenszerű fala van. 


2. Naspolya (Mespilus germanica). Elő-Ázsiából származó, háziker- 
ti gyümölcs. Hagyma alakú, barna gyümölcse csúcsán az 5 nagy 
csészelevél megmarad. Beérve húsa megbarnul, megpuhul, és édes 
lesz. Magházának falát kemény sejtek alkotják. 


3. Japánbirs (Chaenomeles speciosa). Kelet-Ázsiából származó, 
pompás díszcserje. Erős illatú, sárga gyümölcsei. kissé lapítottak, 
húsuk kemény, fanyar. A magház sokmagvú, és a birshez hasonlóan, 
megvastagodott falú kősejtek veszik körül. 


4. Lisztes berkenye (Sorbus aria). Sziklás szurdokerdőkben él, de 
díszfaként is ültetik. Világosan pontozott, piros gyümölcse fanyar 
ízű, sárga húsú. A magház fala hártyás. 


5. Egybibés galagonya (Crataegus monogyna). Hazánkban gyakori 
tövises cserje vagy kis fa. Gyümölcse fénylő vérpiros, csúcsán egy 
csészelevelekkel koszorúzott mélyedéssel. Kemény falú magháza 
egymagvú. Szívgyógyszert készítenek belőle. 

ASZMAG, SZAMÓCAGYÜMÖLCS, CSIPKEBOGYÓ, KASZAT- 
TERMÉSÁGAZAT - Az aszmag egy termőlevélből, szabad termő- 
tájban keletkező, száraz termés, benne a mag szabadon áll. Rendsze- 
rint terméscsoportot alkot. A szamócatermés olyan áltermés, 
amelynél a meghúsosodott, kúp alakú vacok felületén elszórva he- 
lyezkednek el az aszmagok. A csipkebogyó áltermés, az alsó állású 
magházból keletkező aszmagokat a húsos vacok teljesen körül- 
növi. A kaszat-terméságazat kevés virágú fészekvirágzatból fejlő- 
dik, amelyet a fészekpikkelyek összetartanak, így az egész fészek 
együtt hull le. 


1. Tavaszi hérics (Adonis vernalis). A boglárkafélék családjába tar- 
tozó, mérgező, kora tavaszi évelő. Aszmagjai szőrösek, ráncosak, 
horgas csőrűek, a megnyúlt vacokon ülve hosszúkás fejecskét al- 
kotnak. 

2. Erdei iszalag (Clematis vitalba). A boglárkafélék családjába tar- 
tozó, fás szárú lián. Csomóban álló, hosszúkás aszmagjai csúcsán 
a megmaradó bibeszál hosszú, repítésre szolgáló, tollas csóvát 
képez. 

3. Ananászeper (Fragaria ananassa). A rózsafélék családjába tarto- 
zó, indás tövű, termesztett évelő. Változatos alakú, kúpos szamóca- 
termése a vacokról könnyen leválik. A pici aszmagok egyenletesen 
oszlanak el az illatos gyümölcs felületén. 

4. Gyepűrózsa (Rosa canina). A rózsafélék családjának tagja, igen 
változékony cserje. Húsos áltermése a csipkebogyó, fénylő skarlát- 
piros. Belsejében számtalan szőrös aszmagtermés rejtőzik. A csip- 
kebogyót magas C-vitamin-tartalma miatt gyűjtik. 

5. Olasz szerbtövis (Xanthium italicum). Déli irányból terjedő, kel- 
lemetlen gyom. A fészkesvirágzatúak családjába tartozik. Kaszat- 
terméságazata 2-3 cm hosszú, horgas tövisei tövükön bozontosak. 
Állatba, emberbe akaszkodva terjed. 

EPERTERMÉS, FÜGEGYÜMÖLCS - Az epertermés ún. mak- 
kocska-terméságazat. Barkavirágzatból fejlődik, az elhúsosodott 
virágtakaró- és fellevelekből lédús áltermés nő össze. Ebben a ter- 
méságazatban ül a makkocska. A fügegyümölcs serlegszerű virág- 
zatból fejlődő, csonthéjas terméságazat. A virágok a serleg belső 
falán helyezkednek el. 


1. Fehér eperfa (Morus alba). Az eperfafélék családjába tartozik 
e tábla összes növényével együtt. Kínából származó fa, levele a se- 
lyemhernyó első számú eledele. Virágai jelentéktelenek, elhúsoso- 
dott virágzatából fejlődő epertermése lédús, mézédes, fehér, rózsa- 
szín vagy feketéspiros színű. Gyümölcsként jelentéktelen. A 

2. fekete eperfa (Morus nigra) a fehér eperfánál jóval fagyérzéke- 
nyebb, így hazánkban csak néhol terem. Gyümölcse nagyobb, feke- 
tés bíborszínű, festő levű, kellemes ízű. Levelei érdes tapintásúak. 


3. Papíreperfa (Broussonetia papyrifera). Őshazája Kína, Japán, 
nálunk díszfaként ültetik. Belső kéregháncsából ősidők óta készíte- 
nek papírt és textilanyagokat. Gömbös, élénk narancsvörös termése 
ehető. 

4. Narancseper (Maclura pomifera). Észak-Amerikából származó 
tövises fa vagy cserje. Gömbölyű, feltűnő, 10-15 cm átmérőjű, rücs- 
kös epertermése ehetetlen, sárgászölden érik, ragacsos tejnedvet tar- 
talmaz, benne 10 mm hosszú magok rejtőznek. 


5. Fügefa (Ficus carica). Igen régi kultúrnövény, de nálunk csak 
védett fekvésben él meg. Népes nemzetségének egyetlen enyhén 
fagyálló tagja. Az édes, zamatos fügegyümölcs tulajdonképp elhú- 
sosodott virágzati tengely, benne számtalan, apró, csonthéjas mag- 
gal. A nem öntermékenyülő típusok beporzását egy , szakosodott"? 
gubacsdarázsfaj különleges módon végzi. 

TOBOZ - Az ősi típusú, nyitva termő növényekre jellemző. A toboz 
nem termés, ugyanis a termőlevelek nem nőttek össze üreges mag- 
házzá, így a magkezdemények szabadon állnak, és a szél juttatja 
hozzájuk a virágporszemeket. A toboz tehát megfásodott virágzat, 
ahol a pikkelyeken (termőleveleken) szabadon fejlődnek a magvak. 


1. Feketefenyő (Pinus nigra). Az e táblán szereplő többi növénnyel 
együtt a fenyőfélék családjába tartozik. Dél-Európában és Kis- 
Ázsiában őshonos, nálunk gyakran ültetett fa. Hosszúkás-tojásdad, 
5-8 cm hosszú tobozai két év alatt fejlődnek ki, 2-4-esével állnak. 
Éretten sárgásbarnák, a pikkelyek alul vöröses- vagy feketésbarnák. 
Termőlevelenként 1-2 sávozott szárnyú magot nevel. A megfásodott 
toboz nem hullik szét érés és felnyílás után. 


2. Mandulafenyő (Pinus pinea). Ernyős koronájú, dél-európai fa, 
nálunk nem télálló. Vaskos, gömbölyded, 10-18 cm hosszú tobozai 
két év alatt fejlődnek, éretten fénylő vörösbarnák. Az erősen fáso- 
dott termőleveleken 1-2 nagy, keskenyszárnyú mag fejlődik. E kel- 
lemes ízű, olajos magokat étkezés céljára nagy mennyiségben 


gyűjtik. 


3. Közönséges lucfenyő (Picea abies). Szép koronájú, fontos erdé- 
szeti fa. Toboza hosszúkás-hengeres, 10-15 cm hosszú, fiatalon ibo- 
lyaszínű, éretten lecsüngő, barna. A pikkelyek bőrneműek, rombo- 
sak. A mag szárnya kanalas. A tobozok ősszel nyílnak fel, de nem 
hullanak szét. 


4. Közönséges jegenyefenyő (Abies alba). Közép-Európa alhavasi 
bükköseinek jellegzetes kísérője. A toboz 10-20 cm hosszú, mindkét 
végén elkeskenyedő, hengeres, éretten barna, gyantás, gyertyafor- 
mán felfelé áll. A termőpikkelyek közül fogazott fedőpikkelyek áll- 
nak ki. Őszi éréskor széthullik, és csak a tobozorsó marad a fán. 
A háromélű mag szárnyai vörösessárgák. 3 

TOBOZ, HÚSOS TOBOZ - Néhány nyitvatermő-nemzetségnél a 
tobozpikkelyek elhúsosodtak, és fel nem nyíló, úgynevezett húsos 
tobozt vagy tobozbogyót hoznak létre. Más nyitvatermő-nemzet- 
ségnél a magánosan fejlődő, kemény héjú magvakat húsos burok, 
úgynevezett magköpeny veszi körül, amely feltűnő színű és édes 
ízű, így az állatok részt vesznek a magvak terjesztésében. 


1. Európai ciprus (Cupressus sempervirens). A ciprusfélék családjá- 
ba tartozó, kelet-mediterrán származású, pikkelylevelű, örökzöld 
fa. Gömbölyded vagy tojásdad, lapos pikkelyekből álló toboza 2-3 
cm átmérőjű, két év alatt fejlődik. Pikkelyenként 8-20, keskenyszár- 
nyú magja van. Toboza nem hullik szét. 


2. Nyugati életfa (Thuja occidentalis). Észak-Amerikából szárma- 
zó, pikkelylevelű ciprusféle. Keskeny, tojásdad tobozai 8 mm hosz- 
szúak, 8-10 pikkelyből állnak. A rugalmas, fásodott termőpikke- 
lyen 2 lapos, keskeny szárnyszegélyű mag fejlődik. 


3. Közönséges boróka (Juniperus communis). A ciprusfélék család- 
jába tartozó tűlevelű cserje vagy fa. Három pikkelyből alakult 5-6 
cm átmérőjű, elhúsosodott toboza éretten hamvas feketéskék. Édes- 
kés, illatos tobozbogyóit fűszernek és a gin alapanyagának gyűjtik. 


4. Tiszafa (Iaxus baccata). A tiszafafélék családjába tartozó, örök- 
zöld fa. Erősen mérgező alkaloidokat tartalmaz. Magjai a női egye- 
deken fejlődnek, barnák, tojásdadok; csak csúcsuk látszik ki az 
őket körülvevő nyálkás, édeskés, piros színű magköpenyből. 


5. Páfrányfenyő (Gingko biloba). A réges-rég kihalt páfrányfenyőfé- 
lék családjának egyetlen ma élő képviselője. 2-2,5 cm hosszú, tojás- 
dad magjai párosan állnak, a külső maghéj húsos, sárgás, kellemet- 
len szagú. A csontos héjba zárt édes mag a Távol-Keleten nagyra- 
becsült csemege. 

TERJEDÉSI MÓDOK - Az ivaros szaporodás révén keletkezett 
magvak és az őket rejtő temések a növényfajok fennmaradását és 
terjesztését szolgálják. Sok növény a törzsfejlődés folyamán sajátos 
berendezéseket fejlesztett ki, hogy az anyatőtől minél messzebbre 
juttassa el utódját a szél vagy a víz útján vagy az állatok és emberek 
közreműködésével. 


1. Szivarfa (Catalpa bignonioides). A szivarfafélék családjába tar- 
tozó díszfa. Vékony falú, 20-40 cm hosszú toktermései tavasszal 
nyílnak két kopáccsal. Lapos magvaik a mindkét végén szőrüstökös, 
hártyás szárny közepén kettesével ülnek, a szél szárnyán messze re- 
pülnek. 

2. Kislevelű hárs (Tilia cordata). Gyakori hazai fa a hársfélék csa- 
ládjából. Virágai kunkoros álernyőben nyílnak, belőlük alakulnak 
ki a gömbölyded toktermések. A virágzati kocsányhoz nyelv alakú, 
hártyás murvalevél nő, amely a szélben pörögve messzire szállítja 
a termést. 

3. Fehér tündérrózsa (Nymphaea alba). A tündérrózsafélék család- 
jának tagja, állóvizeink szép virágú növénye. Üreges, bogyószerű 
termése a kocsányról leválva a vízen úszik egy darabig a levegőtartal- 
mú magköpenyek segítségével. Amikor felhasadozik a termés, a 
kiszabaduló magok az iszapba süllyednek. 

4. Fehér fagyöngy (Viscum album) és az 5. sárga fakin (Loranthus 
europaeus). A fagyöngyfélék családjába tartozó félélősködő cser- 
jék. Előbbinek üvegszerűen áttetsző, utóbbinak sárga, borsó nagy- 
ságú álbogyója fejlődik, amelyeket főleg rigók fogyasztanak, és a 
ragadós magvakat csőrük tisztogatásával vagy ürülékükkel terjesz- 
tik. Régen madárlép készült belőlük. 

6. Apró lucerna (Medicago minima). Száraz lejtők, homokszikes 
és löszpuszták gyakori, egy-két araszos, sűrűn szőrös, egyéves növé- 
nye. Sárga pillangós virágaiból a lucernákra jellemzően csavarodott, 
horgas tüskékkel borított hüvelytermés fejlődik, amely az állatok 
gyapjába és az ember ruhájába akaszkodva terjed. 

TERJEDÉSI MÓDOK - Vannak növények, amelyek külső ténye- 
zők nélkül, raffinált módon gondoskodnak a magok szétszóródásá- 
ról. Különleges berendezéseik éppen akkor kezdenek működni, ami- 
kor a mag beérett. 


1. Magrugó (Ecballium elaterium). Dél-Európából származó évelő 
a tökfélék családjából. Szilva nagyságú termése különleges felnyíló 
kabak. A magvak nagy turgornyomású, lédús szövetben érnek, mi- 
közben a kocsányt rögzítő szövetek elbomlanak. Ekkor a kabak 
szinte lelövődik, és a kocsány helyén támadt nyíláson a magvak 
nagy erővel fecskendeznek ki. 


2. Erdei nebáncsvirág (Impatiens noli-tangere). A nebáncsvirág- 
félék családjába tartozó, egyéves növény. Toktermései éretten a leg- 


kisebb érintésre hirtelen felpattannak, és szétlövik magjaikat. Innen 
kapta nevét. 


3. Erdei madársóska (Oxalis acetosella). A madársóskafélék család- 
jának képviselője, bükköseink alját néhol tömegesen borítja be. Fel- 
felé álló, rekeszes toktermése ha beérik, kis érintésre is robbanássze- 
rűen széthasad, és elszórja a magvakat. 


4. Illatos ibolya (Viola odorata). Az ibolyafélék családjába tartozó, 
kellemes illatú, közismert évelő növény. Három termőlevélből ala- 
kult gömbölyded toktermése éretlenül bókol, éretten a kocsány felé 
csapódik, és a felhasadt termésekből kirepülnek a magvak. A mago- 


kon olajtartalmú köldökkúp van, ami miatt a hangyák is széthurcol- 
ják őket. 


5. Mezei gólyaorr (Geranium pratense). A gólyaorrfélék családjába 
tartozó évelő. A bibeszálakból alakult hosszú csőrök higroszkópos 
készülékként viselkednek: kiszáradva ugyanis hirtelen felkunkorod- 
nak, és messzire hajítják az 5 részterméskében ülő magvakat. 

KÜLÖNÖS TERMÉSEK - A növényvilág rendkívüli és végtelen 
változatossága a termésekben és magvakban is tükröződik. A trópu- 
si tájak növényei különösen sok, számunkra egészen furcsa termést, 
magvat érlelnek. Ezekből mutatunk be néhányat a következő 
táblákon. 


1. Maldív-dió (Lodoicea maldivica). Az Indiai-óceán partvidékein 
ősidők óta találnak víz által sodort óriási, diószerű terméseket, de 
sokáig senki sem tudta, honnan származnak. Ma már tudjuk, hogy 
a Madagaszkártól északra fekvő Seychelles-szigetek 30 m magas, 
bennszülött pálmájának a meddő termései ezek. (A csíraképes mag- 
vak ugyanis elsüllyednek a vízben.) E csonthéjas termésekben rej- 
tőznek a növényvilág magóriásai. A legnagyobb példányok hossza 
elérheti az 50 cm-t, súlya a 18-20 kg-ot. A termések 6-8 évig fejlőd- 
nek. A különleges formájú, csonthéjas mag sokban emlékeztet egy 
szépen formázott női ülepre, ezért, míg nem ismerték eredetét, az 
ördög művének tekintették. 


2. Kókuszpálma (Cocos nucifera). E közismert és gazdaságilag igen 
jelentős pálma magjai, ellentétben az előző fajéval, kitűnően úsz- 
nak a vízen, és épségben érhetnek partot sok ezer kilométerrel távo- 
labb. Így ez a pálma ma a trópusokon mindenfelé elterjedt, és az 
apró korallzátonyokon is az első letelepülők közt van. 1-2 kg-os, 
15-20 cm hosszú, csonthéjas magját vastag, rostos termésfal borít- 
ja. Zsírban és fehérjében gazdag, jellegzetes illatú és ízű, szárított 
maghúsa a tápláló kopra. A mag belsejét kellemes ízű folyadék, 
a , kókusztej"" tölti ki. A koprából olajat, margarint, szappant is 
készítenek. A csontos belső termésfalat sok vidéken edényként hasz- 
nálják. Itt említjük meg, hogy a pálmafélék családjában akad olyan 
faj is, amelynek magja alig 5 mm hosszú! 


XXVI. tábla 


1. Lángolófa (Delonix regia). Ez a Madagaszkáron őshonos, ma- 
napság a trópusokon mindenütt gyakori díszfa a szentjánoske- 
nyérfafélék családjába tartozik. Népszerűségét ernyős koronájának 
és 15 cm átmérőjű, lángvörös virágainak köszönheti. Összetett leve- 
leiben a levélkék száma akár ezer is lehet. Lecsüngő, 60-80 cm hosz- 
szú, kemény falú, lapos hüvelyei is díszítenek, amelyeket a nap heve 
nyit fel lehullásuk után. 


2. Mahagóni-bab (Afzelia guanzensis). Szintén a szentjánoskenyér- 
fafélékhez tartozik e Zambezi vidékéről származó, óriási koronájú 
fa. Különleges alakú, egyszirmú, illatos, piros virágaiból arasznyi, 
vaskos, kemény falú hüvelyek fejlődnek, bennük fényes, fekete ma- 
gok sorakoznak, amelyeken madárcsalogató, vörös magköpeny van. 


3. Tengeribab (Entada pursaeta). A nagy fajszámú mimózafélék 
családjába tartozó afrikai lián. Hüvelytermése a növényvilágban 
ismert leghosszabbak egyike, elérheti a 1,5-2 m-t. Színe barna, és 
éréskor egymagvú részekre hullik szét. A benne lévő vörösbarna, 
kerek, lapos magvak 5-7 cm átmérőjűek. Pörkölve eszik, de szap- 
pant és hajmosószereket is állítanak elő belőle. Nevét onnan kapta, 
hogy óriási magjait a tengeráramlatók messzi partokra is elhur- 
colják. 


4. Páternoszter-bab (Abrus precatorius). Ázsiai trópusokon honos 
lián, a pillangósvirágúak családjába tartozik. Feltűnő, korallpiros, 
fekete köldökfoltú magjaiból olvasót, ékszereket készítenek. A mag 
igen mérgező fehérjéket tartalmaz, amelyek különösen sebekbe jut- 
va halálosak! Fogamzásgátló és abortáló népi szerként is hasz- 
nálták. 

XXVII. tábla 


XXVIII. tábla 


1. Majomfésű (Pithecoctenium cynanchoides). A szivarfélék család- 


jába tartozó, trópusi kúszócserje. Hazája Dél-Amerika, ahol a fák : 
koronájára kapaszkodik. 10-15 cm hosszú, barna toktermését sűrűn 
borítják az élénksárga hegyű tüskék. (Innen ered neve is.) A tálca a 


alakú, kemény falú, 2 kopács lepottyanása után csak a terméskeret 
és rajta kapaszkodó magok maradnak a fán. A lapos, hártyás szár- 
nyú magvakat a szél rázza ki, és szállítja tova, míg az üres terméske- 
ret tovább himbálódzik a fán. 


2. Pompás sztrofantusz (Strophanthus gratus). Nyugat-Afrika erdei- 
ben tenyésző, fás szárú lián, a télizöldfélék családjába tartozik. 6-8 
cm átmérőjű, este nyíló, rendkívül illatos virágai fehérek vagy rózsá- 
sak. Termése 30 cm hosszú, 2 kopáccsal nyíló bordás tok, belőle 
a hosszúkás magvak bóbitás repítőkészülék segítségével távoznak. 
A növény tejnedvéből és magjaiból erős nyílmérgeket készítenek, 
de hatóanyaguk fontos szívgyógyszerek alapanyaga is. 


3. Hurufa (Hura crepitans). A trópusi Amerika az őshazája, de 
a meleg égövön mindenfelé kedvelt, hatalmas levelű díszfa. A kutya- 
tejfélék családjába tartozik, és mérgező, csípős tejnedvet tartalmaz. 
8-10 cm átmérőjű toktermése 10-20 rekeszű, ha beérik, csattanó 
hang kíséretében robbanásszerűen nyílik, és a magokat 10-14 m 
távolságra szórja ki. Termését régen a tinta felitatására szolgáló szó- 
rónak használták. 


4. Mahagónifa (Swietenia mahagoni). A mahagónifélék családjába 
tartozó, közép-amerikai, őserdei óriásfa. Tojásdad, fásodott falú, 
nagyon kemény toktermései 5 kopáccsal ernyőszerűen nyílnak fel. 
A széllel terjedő magok a központi tengelyről lassan, egyenként 
leválva hullanak ki. 


1. Dipterocarpus trinervis. A kizárólag a trópusokon elterjedt dipte- 
rokarpuszfélék családjához tartozik. Indonézia középső szigetein 
élő óriásfa, gyakran eléri a 70-80 m magasságot. Akárcsak sok más 
rokona, ez is értékes haszonfa. Gyantájából és magvának olajából 
testápoló balzsamokat készítenek. Magházában a magkezdemé- 
nyekből csak egyetlen mag fejlődik, termése így makknak tekinthe- 
tő, amelyen a csészelevelek megmaradnak, és repítőkészülékként 
szolgálnak. Két nyelv alakú, háromerű magszárnya 10-12 cm 
hosszú. 


2. Pterocymbium tinctorium. A kakaófélék családjába tartozó, 
Hátsó-India és Indonézia ligetes erdeiben élő, nagy fa. Virágai zöl- 
desek vagy bíborbarnák, az utóbbiakból festékeket állítanak elő. 
Termése egymagvú lependék, 9-10 cm hosszú, karéjos szárnyakkal. 


3. Banksia australis. A proteafélék családjába tartozó nemzetség 
mintegy 70 tagja Ausztráliában honos, örökzöld fa és cserje. Szín- 
pompás, oszlopos virágzatáért meleg égövi dísznövényként ültetik. 
Ezer virágból is állhat egy-egy tömött virágzat. Nektárja sokféle 
madár tápláléka, ők végzik a beporzást is. Különleges tobozszerű 
termése a virágzati tengely és a termőlevelek mégfásodásával jön 
létre. A magok kemények, szárnyasak. Több banksia-faj termése 
csak a bozóttüzek hőhatására nyílik fel. 

4. Bunyabunya-fenyő (Araucaria bidwillii). A déli féltekén őshonos 
araukáriafélék családjába tartozó, 50 m magas, nyitvatermő fa, ha- 
zája Ausztrália. 20-30 cm átmérőjű, 4-5 kg-os tobozai, ellentétben 
a fenyőkkel, nem termő pikkelyekből, hanem megnagyobbodott fe- 
dőpikkelyekből állnak, éretten széthullanak. 6 cm hosszú, igen ke- 
mény magjainak belseje ehető. 

